Diari Oficial de la Generalitat Valenciana


Sumari del DOGV 7768, del 26-04-2016 (2016/2238)

Notificació de la sentència dictada en el procediment ordinari número 2364/2012.
--------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2238


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 2364/2012. [2016/2238]  
Tomás Mora Zaragozá, secretari del Jutjat de Primera Instància número 1 de Benidorm, que en el judici ordinari número 2364/2012, a instàncies del procurador Luis Francisco V. Roglá Benedito, en nom i representació de Josefa María Balaguer Puchades, contra F. P. O., SA, i Port Benidorm, SL, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 18/2016  
Benidorm, 29 de desembre de 2015  
Dispositiva  
Primer. Estime íntegrament la demanda interposada per Josefa María Balaguer Puchades, que compareix representada pel procurador el senyor Roglá Benedito, contra les mercantils F. P. O., SA, i Port Benidorm, SL:  
A) Declare el dret de Josefa María Balaguer Puchades a obtindre escriptura pública sobre l'1,19 per cent indivís de les finques a què es fa referència en el fet seté de la demanda, mentre continue pertanyent al patrimoni d'F. P. O., SA.  
  
B) Declare el dret de Josefa Balaguer Puchades perquè se li rendisca compte detallat i justificat, per part de les mercantils demandades, per la tinença i administració fiduciària de les finques aportades al seu dia per Francisco Puchades Orts a ambdues mercantils (per via d'aportació a la constitució de la societat i d'aportació per subscripció en l'ampliació de capital, segons el cas de cada una de les demandades), fins a la seua alienació, i de la part del preu corresponent a l'actora, degudament actualitzat per mitjà de l'aplicació de l'interés legal des de la data de la venda fins a la data d'aquesta resolució, que s'incrementarà en dos punts fins a la data del pagament complet (art. 576 LEC).  
C) Condemne les mercantils demandades a atenir-se a les declaracions indicades més amunt.  
D) Condemne la mercantil F. P. O., SA, a atorgar a favor de la demandant l'escriptura pública de propietat de l'1,19 per cent indivís de les finques detallades amb els numerals 1 a 7 del punt 1 del fet seté de la demanda, en concepte de lliures de càrregues i gravàmens, amb l'advertència expressa què, si no ho fa voluntàriament en el termini de dos mesos comptador des de la data de la notificació d'aquesta resolució, s'ordenarà fer-ho a costa seua en execució de sentència.  
E) Condemne F. P. O., SA, a rendir compte detallat i justificat per la tinença i administració fiduciària de les finques aportades al seu dia per Francisco Puchades Orts a la constitució d'aquesta (escriptura de data 8 d'abril de 1989, notari el senyor Rius Mestre) a les quals es refereix el document datat l'11 de febrer de 1992, fins a la seua alienació, i per l'administració de la part del preu corresponent a l'actora, degudament actualitzat per mitjà de l'aplicació de l'interés legal des de la data de la venda i fins a la data d'aquesta resolució, que s'incrementarà en dos punts fins a la data del pagament complet (art. 576 LEC).  
  
F) Condemne Port Benidorm, SL, a rendir compte detallat i justificat per la tinença i administració fiduciària de les finques aportades al seu dia per Francisco Puchades Orts a l'ampliació de capital de data 22 de novembre de 1988 (notari el senyor Rius Mestre), a les quals es refereix el document datat l'11 de febrer de 1992, fins a la seua alienació, i per l'administració de la part del preu corresponent a l'actora, degudament actualitzat, per mitjà de l'aplicació de l'interés legal des de la data de la venda i fins a la data d'aquesta resolució, que s'incrementarà en dos punts fins a la data del pagament complet (art. 576 LEC).  
  
G) Condemne ambdues mercantils, F. P. O., SA, i Port Benidorm, SL, cada una en allò que li afecte, a pagar a l'actora el saldo a favor seu que resulte de la resolució de comptes i liquidació que se sol·licita de l'una i l'altra.  
Segon. Condemne a costes les demandades de cada una de les accions exercitades en contra i contra ambdues conjuntament.  
Expediu-ne un testimoniatge i uniu-lo a les actuacions, i incloeu-ne l'original en el llibre de sentències.  
Notifiqueu aquesta resolució a les parts que s'han personat en el termini dels cinc dies següents al de la data d'aquesta notificació, feu-los saber que aquesta resolució no és ferma i que es pot interposar un recurs d'apel·lació davant de l'Audiència Provincial d'Alacant.  
Aquesta és la meua sentència, que pronuncie, mane i firme».  
  
I perquè valga de notificació al demandat rebel, Port Benidorm, SL, expedisc aquest edicte.  
  
Benidorm, 15 de març de 2016.- El lletrat de l'Administració de Justícia: Tomás Mora Zaragozá.